CELEX: 32021D2074
Language: et
Date: 2021-11-25 00:00:00
Title: Nõukogu otsus (ÜVJP) 2021/2074, 25. november 2021, millega muudetakse otsust (ÜVJP) 2017/2370 Haagi tegevusjuhendi ja ballistiliste rakettide leviku tõkestamise toetamise kohta massihävitusrelvade leviku vastase ELi strateegia rakendamise raames

26.11.2021   
               
               
                  ET
               
               
                  Euroopa Liidu Teataja
               
               
                  L 421/70
               
            
         NÕUKOGU OTSUS (ÜVJP) 2021/2074,
         25. november 2021,
         millega muudetakse otsust (ÜVJP) 2017/2370 Haagi tegevusjuhendi ja ballistiliste rakettide leviku tõkestamise toetamise kohta massihävitusrelvade leviku vastase ELi strateegia rakendamise raames
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artikli 28 lõiget 1 ja artikli 31 lõiget 1,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 18. detsembril 2017 vastu otsuse (ÜVJP) 2017/2370, (1) usaldades teatavate projektide tehnilise rakendamise Fondation pour la recherche stratégique’ile (FRS).
                  
               
                     (2)
                  
                  
                     Vastavalt otsuse (ÜVJP) 2017/2370 artikli 3 lõikele 3 allkirjastati FRSiga 21. detsembril 2017 toetusleping. Toetusleping pidi aeguma 21. detsembril 2020.
                  
               
                     (3)
                  
                  
                     FRS taotles 26. mail 2020 otsuse (ÜVJP) 2017/2370 rakendusperioodi pikendamist 20. detsembrini 2021. Pikendamise taotluse põhjuseks oli COVID-19 pandeemia, eelkõige kõnealuse otsuse artiklis 1 osutatud mitme tegevuse edasilükkamine ja sihtriikide ametiasutuste soovimatus arutada tegevuse korraldust, võttes arvesse pandeemiast tingitud ebakindlust.
                  
               
                     (4)
                  
                  
                     Nõukogu võttis 20. juulil 2020 vastu otsuse (ÜVJP) 2020/1066, (2) millega muudetakse otsust (ÜVJP) 2017/2370, pikendades selle kehtivuse kuupäeva kuni 20. detsembrini 2021.
                  
               
                     (5)
                  
                  
                     FRS taotles 27. septembril 2021 otsuse (ÜVJP) 2017/2370 kehtivuse täiendavat pikendamist, pidades silmas COVID-19 pandeemia olukorra jätkuvat mõju ja sellega seotud reisipiiranguid kavandatud tegevusele, paludes täiendavat pikendamist 13 kuu võrra kuni 21. jaanuarini 2023.
                  
               
                     (6)
                  
                  
                     Otsuse (ÜVJP) 2017/2370 artiklis 1 osutatud tegevuse jätkamine 21. jaanuarini 2023 ei mõjuta mingil moel rahalisi vahendeid.
                  
               
                     (7)
                  
                  
                     Otsust (ÜVJP) 2017/2370 tuleks seetõttu vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsuse (ÜVJP) 2017/2370 artikli 5 lõige 2 asendatakse järgmisega:
            
               
                  „2.   Käesolev otsus kaotab kehtivuse 21. jaanuaril 2023.“
               
            
         
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 25. november 2021
            
               
                  Nõukogu nimel
               
               
                  eesistuja
               
               Z. POČIVALŠEK
            
         
         
            (1)  Nõukogu 18. detsembri 2017. aasta otsus (ÜVJP) 2017/2370 Haagi tegevusjuhendi ja ballistiliste rakettide leviku tõkestamise toetamise kohta massihävitusrelvade leviku vastase ELi strateegia rakendamise raames (ELT L 337, 19.12.2017, lk 28).
         
            (2)  Nõukogu 20. juuli 2020. aasta otsus (ÜVJP) 2020/1066, millega muudetakse otsust (ÜVJP) 2017/2370 Haagi tegevusjuhendi ja ballistiliste rakettide leviku tõkestamise toetamise kohta massihävitusrelvade leviku vastase ELi strateegia rakendamise raames (ELT L 234 I, 21.7.2020, lk 1).